





(c) 


Diamars 30 November 2021 Email: IslaOnline@gobierno.aw Tel: 528-4952 














te) INE 
PA y Diamars 30 November 2021 








PROME MINISTER Evelyn Wever-Croes 


Asunto General, Innovacion, Organisacion Gut 


SEÑOR AGUSTIN VROLIJK A HURAMENTA 


COMO GOBERNADOR SUPLENTE 
ji 








mental, Infrast 




















Diamars 30 di november mainta, a tuma luga e huramentacion 
di señor Agustin Vrolijk como Gobernador suplente di Aruba. 
Conseho di Minister di Aruba a postula señor Agustin Vrolijk 
como Gobernador interino nobo y esaki a wordo aproba den 
Conseho di Minister di Reino siman pasa. 


Gobernador di Aruba, Su Excelencia Alfonso Boekhoudt, pa 
medio di un decreto Real, a huramenta señor Agustin Vrolijk 
den presencia di familiares, Prome Minister Evelyn Wever- 
Croes y Señora Yvonne Lacle-Dirksz, kende ta Gobernador 
suplente cu recien a retira despues di a eherce su trabou como 
Gobernador suplente pa e periodo di 5 aña. 


Prome Minister, den nomber di Gobierno di Aruba, ta felicita 
Su Excelencia Agustin Vrolijk y desee exito den e funccion aki. 

Prome Minister Evelvn Wever-Croes: 









Diamars Conseho di Minister a reuni cu e Grupo Martinon, e 
grupo didesarovado die proyecto Secrets Hotel na San Nicolas. 
Den e reunion a enfoca riba medio ambiente, cumplimento cu 
ley y cupo di empleo pa localnan. Desaroyadonan a duna un 
presentacion hopi detaya di e proyecto. Segun Prome Minister 
Evelyn Wever-Croes, e tabata un reunion fructivero cu bon 
intercambio di informacion 


Prome Minister a expresa cu inicialmente tabata poco reserva 
en cuanto e proyecto mirando cu ta un proyecto hopi grandi 
Ademas consideranro cuanto promesa a wordo haci den 
pasado pa desaroya e area di San Nicolas sin cu esakinan a 
realisa. 

Mirando cu ta trata di un area di naturalesa hopi importante pa 
Aruba, den curso di e aña Prome Minister tabatin mas reunion 
cu e grupo desaroyado, a wak nan plan y nan compromiso cu 
Aruba y cu e hotel Secrets na San Nicolas. E reunionnan aki ta 
tuma luga a base regular pa asina sigui monitor e situacion. Pa 
cual e desaroyadonan tambe a duna nan palabra di lo cumpli 
cu e regulacionnan 


*Mi ta kere cu e desaroyo aki lo haci di San Nicolas e punto 
di atraccion di desaroyo economico di nos Pais. P'esey mi ta 
sostene e proyecto tambe”, Prome Minister a expresa. 


Durante e combersacionnan y reunionan, constantemente e 
temanan cu a bin riba mesa ta cumplimento cu nos leynan, 
cumplimento cu nos reglanan y cu lo cumpli cu cupo di empleo 
pa localnan prome. Cu preferencia pa esnan cu ta biba pariba 
di nos isla. 

Por ulitmo Premier a bisa cu e reunion a bay bon na unda cu 








a enfoca riba medio ambiente, cumplimento cu ley y cupo di 
empleo. E desaroyadonan a trece dilanti e retonan cu nan a 
encontra mirando cu hopi cos a cambia a consecuencia di 
Covid y aumento di prijs di fleta. Pero ta contento pa mira cu 
nan ta comprometi cu Aruba y cu San Nicolas. Pues pronto lo 
mira desaroyo grandi pariba di brug y progreso y bienestar pa 
San Nicolas y pa Aruba henter. 

MINISTER Ursell Arends 





Integridad, Naturalesa, Transporte y Asuntonan di Adulto Mayor 








“SECTOR MARITIMO DI ARUBA LO 
BENIFICIA CU EXPERTICIO DI HULANDA” 
MINISTER ARENDS TA FORTIFICA LASONAN 











Sector maritimo di Aruba tin potencial grandi y e sector maritimo 
di Hulanda tin tur conocemento y expertisio pa desaroya esun di 
nos. Den cuadro di esaki Minister Ursell Arends dialuna a ricibi 
bishita di un delegacion di Koninkrijks Maritieme Administratie 
("K.M.A”) hunto cu director di Directie Scheepvaart, sr. Donata. 
Esaki ta parti di un plan pa fortifica e lasonan di cooperacion 
entre Aruba y Hulanda pa tur locual ta e strategia maritimo. 


Den un combersacion ameno delegacion di KMA consistiendo 
di sr. Joris Bouwers y sra. Kelly de Jong a haña un splicacion 
amplio di e tareanan, responsabilidad y e trabao di KMA como 
tambe e posibilidnan pa cooperacion entre Aruba, Hulanda y 
henter reino hulandes. 


Voorzitter di e Maritiem Overleg Platform (MOP) sra. Brigit 
Gijsbers a participa na e combersacion den forma virtual. Di su 
banda ela splika cu ta hopi importante pa confirma e boluntad 
di Gobierno di Aruba pa traha hunto cu otro partners den Reino 
y cu ta asina por logra e metanan stipula pa e sector maritimo 
riba tereno di siguridad y medio ambiente. Tur esaki conforme 
tratadonan internacional. Ademas di oportunidadnan Aruba 


DI COOPERACION CU K.M.A 





tin obligacion tambe pa prepara pa auditoria cu lo tuma lugar 
na 2023 door di IMSAS, cual ta un programa di International 
Maritime Organization (IMO). 


Minister Arends a confirma e compromiso di Gobierno di 
Aruba, y sigur di su Ministerio, pa sigura cu Aruba ta cumpli cu 
tratadonan internacional. E ta un projecto di su ministerio pa 
explora e potencialnan economico di nos sector maritimo, pero 
esaki semper den balanse cu proteccion di naturalesa y medio 
ambiente. Hulanda ta un lider riba tereno di strategia maritimo. 
Cu e cooperacion aki Aruba por beneficia di nan experticio y 
asistencia tecnico cu miras riba un potencial sector economico 
nobo. 


Ja desde inicio Minister Arends a pone enfasis riba e importancia 
di Directie Scheepvaart pa nos Pais y en especial tambe riba 
e potencial maritimo pa nos economia. “Directie Scheepvaart 
ta un organisacion essencial y mester ser trata como tal, awo 
momento a yega pa tur hende cuminsa reconoce e potencial 
di nos sector maritimo”. 

MINISTER ARENDS TA DUNA 
RECONOCEMENTO NA 
SRA. MARIA F. JOSE-PIMENTEL 

















Dialuna ultimo, Minister di Asuntonan di Adulto Mayor, Sr. 
Ursell Arends a haci un bishita na cas di Sra. Maria Francisca 
Jose-Pimentel, carifiosamente yama Chica. Durante luna 
di October, Minister Arends a dedica e luna na asuntonan di 
adulto mayor, asina señalando e compromiso di Gobierno pa 
introduci cambio den maneho pa uno mas integral ora ta incera 
e varios retonan pa e grupo aki di comunidad, manera cuido, 
transporte, actividadnan y salud social. 


Den un ambiente hopi ameno, Minister Arends a duna 
reconocemento na señora Chica Jose, kende ta un baluarte cu 
a contribui riba varios tereno involviendo nos adultonan mayor. 
Sra. Chica ta fundador di grupo di adulto mayor Flamboyan 
y a dirigi e grupo aki na San Nicolas pa 27 aña. Tambe sra 
Chica tabata boluntario pa casi 28 aña na centro di actividad 
pa adulto mayor Club Kibrahacha. Sra. Chica a trece felicidad 
cerca hopi adulto mayor. Awor sra. Chica cu e bunita edad di 
91 aña ta rondona cu su yuinan y nietonan y asina ta disfruta 
tur día di bida. 


Sra. Chica semper a haci e trabou cu amor y dedicacion, y 
nunca por a imagina ni spera un reconocemento di e forma aki. 
Durante e bishita sra. Chica a comparti cu tur presente hopi 
di su momentonan involvidabel cu e la experiencia haciendo 
trabounan boluntario. 





Minister Arends ta contento di por a duna balor na esnan cu 
a sa di duna balor na nos comunidad. Sra. Chica Jose ta sirbi 
como un ehempel pa otro di e importancia pa duna bek na bo 
comunidad, especialmente ora ta incera nos Adultonan Mayor. 

MINISTER Xiomara Maduro 


Finansa y Cultura 


MINISTER XIOMARA MADURO A GRADICI 
PARLAMENTARIO JUAN ADY THIJSEN PA 
SU COMPAÑERISMO Y CONTRIBUCION NA 
POLÍTICA DI NOS PAIS 


Hopi exito den e reto nobo 


Durante un reunion publico den Parlamento di Aruba, Minister | mm 4 

















Xiomara Maduro a haci uso di e oportunidad pa gradici 
Parlamentario Juan Adv Thijsen pa su compañerismo como 
colega político y su contribucion na politica di nos pais pa 
medio di parlamento. 


Parlamentario Juan Ady Thijsen ta un politico versa y cu 
experiencia amplio cu hopi por a siña di dje. Política no ta facil 
y apesar cu tin bes tin discusion riba diferencianan semper 
alfinal ta keda bon cu otro y hopi bes Ady a haci un trabao 
como brug entre e diferente polonan político. 


Sr. Juan Ady Thijsen ta despedi di Parlamento y ta bay pa 
un otro reto, un otro funcion importante den politica. Minister 
Xiomara Maduro ta desea Sr. Juan Ady Thijsen hopi exito den 
su funcion nobo y ta conta cu Sr. Juan Ady Thijsen semper lo 
sigui tey pa duna su bon conseho. 


SINTONISA 


LS CONFERENCIA DI PRENSA 
ES DI GOBIERNO DI ARUBA 











Gabi Croes 





Tur dialuna y diahuebs | 10:00 am 

Parlamentario Steven Martina presente na Conferencia 35 
Aña Status Aparte -Aruba Ta Di Nos Tur 


ARUBA A CRECE Y A 


DESAROYA Y ARUBA 


TA UN EHEMPEL DEN REINO 






r ña 


Pa e Conferencia 35 aña Status Aparte -Aruba ta di nos tur, 
Gobierno di Aruba a conta cu presencia di Parlamentario 
Steven Martina, kende ta lider politico di partido MAN. 


Sr. Martina a bini representa su Tata e ex-Prome Minister di 
Antias Sr. Don Martina, kende 35 aña pasa tabata co-firmante 
di e Status Aparte pa Aruba, hunto cu Sr. Betico Croes y Sr. 
Ruud Lubbers ex-Prome Minister di Hulanda, e ultimo dosnan 
den feliz memoria. Sr. Martina ta hopi orguyoso y ta un honor 
pa su persona pa tabata presente na e conferencia y ela 
expresa palabra di pabien pa e pueblo di Aruba. 


Durante 35 aña Aruba a crece, emancipa y para riba su mesun 
pianan. Corsou por siña hopi di Aruba cu a mustra di kier ta 
baas den su mes cas y asumi su propio responsabilidad como 
pais desde 1986. E laso entre Aruba y Corsou nos mester 
sigui wordo stimula y e autonomia y su desaroyo, Aruba ta un 
ehempel den reino. Gobierno di Aruba a aprecia e presencia di 
Sr. Steven Martina na e conferencia. 








Nader toelichting inzake de 
indienstnemingen 
en uitdiensttredingen van 2021 


1. Indienstnemingen 





Ministere 

BISTA RIBA 
Finansa Publico 


SPLICACION 8 MIYON NA VACATURA 
DEN AÑA 2021 


Den 2021 te cu Q3 a tuma 132 hende 
na trabou na KPA, KIA, Arumil y BRB. 











ed 


Diamars 30 November 2021 





Durante Conferencia 35 Aña Status Aparte a presenta un 
video “Aruba Ta Di Nos Tur” 


HISTOR 





Siman pasa a tuma luga e '35 Aña Status Aparte — Aruba ta di 
nos tur'. Gobierno di Aruba a prepara un bunita programa. E 
programa a inicia cu presentacion di un bunita video cu a duna 
un historia breve dí Status Aparte for di aña 1933 te cu den 
decadanan 70. Alabes a mustra algun suceso local y mundial 
cu a afecta Pais Aruba. 


ARUBA CU SU PROPIO INSTRUMENTONAN 

Aruba awe ta un estado di derecho cu su propio Parlamento 
y su propio Gobierno. Un pais cu su mesun moneda y un 
Banco Central pa implementa e maneho monetario di e florin 
Arubano. Nos pais Aruba awe tin su himno Aruba Dushi Tera y 
su bandera bulando halto den e aire liber di democracia cu un 
historia grandi di un lucha. 


E LUCHA PA SEPARACION 

Desde añanan trinta di siglo pasa ya caba Aruba tabata tin e 
deseo pa separa for di e isla mas grandi, esta Corsou. Na 1933 
tabata pa prome bes den forma oficial cu e deseo pa libertad a 
ser vocifera mediante un peticion di Raad van Politie di Aruba 
y dirigi na La Reina Wilhelmina. Tabata den decada 40 cu e 
lucha pa separacion for di e Isla mas grandi Corsou a continua. 
18 di maart 1948 un peticion firma pa 2.147 ciudadano a ser 
entrega na su mahestad Reina Juliana na Hulanda door di e 
politico den en feliz memoria Shon A Eman. E peticion tabata 
pa Aruba haya mas autonomia. Seis aña despues na 1954 e 
Statuut a ser firma pa su mahestad Reina Juliana unda Antias 
a haya mas autonomia. 


E ANHELO PA LIBERTAD A DRENTA OTRO DIMENSION 
Decada 70 a habri cu e destino di Aruba tabata bou di menasa. 
Gritonan di independencia di Surinam y Antias tabata resona 
den 'wandelgang' na Den Haag y un Antias independiente cu 
e sistema electoral di 'one man, one vote' lo tabata desastroso 
pa Aruba. Esaki a sende bek e chispa di candela di libertad 
bou liderazgo di den feliz memoria Sr. Betico Croes. E anhelo 
pa libertad a drenta un otro dimension den e lucha pa Status 
Aparte, pero esaki no a bay facil y a haya confrontacion fuerte 
den Reino Hulandes. Tabata temponan dificil cu tabata exigi 
liderazgo y strategia politico. 


SIMBOLONAN DI UNION 
Pa logra Status Aparte Aruba mester tabata uni y pa Aruba 
ta uni mester a crea simbolonan di union den forma di himno 





APARTE 


APARIE Y 








y bandera cu dia 18 di Maart 1976 a bira realidad. 30 di 
oktober 1976 e identidad Arubano a continua cu Aprobacion di 
Ortografia Etimologico di Papiamento. Aña 1977 tabata e aña 
decisivo pa Status Aparte unda den un referendum consultativo 
dia 25 di maart 1977 un mayoria di e pueblo a vota na fabor 
di independencia. Pueblo tabata decidido pa los di Antias y na 
Augustus 1977 e lucha por medio di protesta y manifestacion 
a yega na su climax. 

AUGUS SCUR 

E Augustus scur aki a hiba nos na un september di claridad 
unda un delegacion nacional lidera pa sr. Betico Croes hunto 
cu demas politico, sindicato v gremio di Aruba a biaha pa 
Hulanda. Esaki tabata e inicio di preparacion pa 'Conferencia 
di Mesa Rondo na 1983'. Na maart 1983 den un conferencia 
di mesa rondo, Prome Minister di Hulanda den feliz memoria 
Ruud Lubbers a formalisa Aruba su Status Aparte. 'De 
kogel is door de kerk'. 





Aparte a bira realidad. For di 'Eilandgebied Aruba' pa 'Land 
Aruba’. Fordi Diputadonan pa Ministronan y for di'Gezaghebber' 
pa su propio Gobernador. Un Aruba cu un structura estatal 
nobo pero alabes cu un crisis economico grandi nunca bisto 
unda refineria Lago a cera su portanan un aña prome. Aruba 
a pone tur su atencion na turismo y asina turismo a bira e pilar 
economico di mas grandi. Tabata na fin di decada 80 cu a 
logra crea un otro pilar y asina refineria Coastal a habri bek su 
portanan na Aruba pero lamentablemente e refineria a bolbe 
cera na 2012 





35 aña di Status aparte a trece hopi desaroyo na Aruba. Plan 
Sasaki a resulta decisivo pa desaroyo economico y un parti 
grandi di nos naturalesa a ser preserva bou di Parke Nacional 
Arikok. Awe pueblo completo tin su seguro medico AZV. Aruba 
asigui crece den populacion, crece den mas ingreso y progreso 
pero den mesun rosea Aruba a confronta hopi dificultad y reto. 
Asina Aruba mester a para responsabel entre otro pa e debe di 
garantia di hotelnan Beta, Ramada y Plantation Bay y alabes 
Aruba a bira victima di sucesonan mundial manera e atakenan 
terorista dia 11 di september 2001 riba Twin Towers na New 
York, na 2005 e desaparicion di e hoben mericano Natalee 
Holloway, crash den stock market y crisis financiero na 2008 y 
desde 2018 e situacion politico na Venezuela y su efecto riba 
nos pais Aruba. 


Durante e 35 añanan cu a transcuri nos pais tabata tin e reto di 
deficit di presupuesto nacional unda e debe nacional di Aruba a 
sigui crece. Tabata na 2020 unda Aruba despues di hopi tempo 
tabata na caminda pa un surplus historico den e presupuesto 
te ora a sosode loke nos nunca por a imagina, e pandemia 
di Covid 19. Un pandemia, un crisis economico y Aruba pa 
prome biaha den su historia cu un lockdown. Frontera a cera y 
e pilar economico turismo a bay plat. Aruba a bay den tempo 
scur pero awo Aruba ta recuperando danki na e esfuerso di 
nos tur. Danki na nos frontliners den cuido medico, danki na 
nos cuerpo policial pa e seguridad y danki na un Gobierno cu 
a sa di guia Aruba den e rumbo corecto y danki na un pueblo 
consciente. 











ARUB. 





recupera e economia, stabilisa e situacion financiero y mantene 
nos Status Aparte manera nos libertador a laga atras pa nos. 
Esaki ta exigi sacrificio y dedicacion di nos tur paso Aruba ta 
nos tur. 


Esnan presente na e conferencia y esnan cu a sigui esaki via 
medionan atrabes di imagen hunto cu un naracion a recori un 
breve historia di Aruba desde 1933 y un bista di e sucesonan 
local y internacional cu a afecta Pais Aruba. 

MINISTER Geoffrey Wever 





Asuntonan Economico, Comunicacion y Desaroyo Sostenibel 








Minister Geoffrey Wever: 


RECORDANDO SR. ING EDWIN CROES 


Dialuna ultimo Aruba a perde un pionero Arubiano den mundo 
di telecomunicacion, esta señor Ing. Edwin Croes. 


Sr. Ing Croes tabata e prome Arubiano cu a bira hefe di 
Telefoondienst na Aruba. Tambe e tabata e prome director 
dí Setar y despues tambe a bira e prome director di Directie 
Telecomunicatie Zaken despues di su inauguracion. Durante 
su añanan di servicio por a mira con servicio di telefon a 
avansa y cambia Aruba. Tur esaki tabata posibel danki na 
e esfuersonan di nos profesionalnan manera Sr. Ing. Edwin 
Croes kende a sa di contribui na Aruba su progreso. 


Den tempo di su maneho como director Sr. Croes a haci 
cambionan drastico pa modernisa e infrastructura di Setar, 


entre otro cambiando ful e kabelnetwerk pa uno nobo pa 
Aruba. Tambe bou su encargo a automatisa y computerisa e 
centralnan di Aruba, y demas inverti den tecnologianan nobo 
manera un centraal di Philips, cual bou su vision a permiti 
nos di transiciona nos numbernan di telefon di 5-number pa 
6-number. Esakinan sigur den e tempo ey tabata proyectonan 
grandi, plantando e simianan di futuro innovacion na Aruba. 


Sr. Ing. Edwin Croes tabata un persona clave den e desaroyo 
di Aruba, y pa esaki Minister Wever den nomber di Gobierno 
di Aruba kier duna un reconocemento na su persona pa su 
contribucion durante su añanan profesional. Palabra di 
profundo condolencia ta bai na casa y yiunan y nietonan di Sr. 
Croes, y demas famia, amigo y conocirnan. 








Den felis memoria di: 
Sr. Ing. Edwin Simeon Croes 


Un pionero Arubiano den 
telecomunicacion. 


y MINISTERIO 
Asuntonan Economico, Comunicacion 
y Desaroyo Sostenibel 

MINISTER Rocco Tjon 


Husticia y Asuntonan Social 











REUNION FRUCTIFERO CU 
REPRESENTANTENAN DI UNICEF HULANDA 
Y MINISTERIO DI HUSTICIA Y ASUNTONAN 

SOCIAL DEN CUADRO DI CODIGO DI 
PROTECCION 


Siman pasa Minister di Husticia y Asuntonan Social Sr. Rocco 
Tjon a sinta cu Sra. Sasja Bokkerink kende ta e “Programma 
Directeur' pa UNICEF Hulanda y tambe Stan van Haaren 
kende ta “Technisch Ondesteuner' pa UNICEF Hulanda, 
mirando tambe cu Stan tawata e "Technische ondersteuner' 
den henter e proceso di Codigo di Proteccion . Un reunion 
caminda e Mandatario a sera conoci cu e representantenan 
aki di UNICEF Hulanda pa asina por combersa tocante kico a 
logra te cu awo pa cu e Codigo di Proteccion. 








Un reunion sigur fructifero caminda cu UNICEF a indica cu lo 
bay firma un MOU cu Ministerio di Husticia y Asuntonan Social 
pa asina forma un cooperacion mas estrecho pa e proximo 
dos añanan nos dilanti. Mientras tanto, Aruba ta ricibiendo 
fondo for di Union Europeo como tambe ta den negociacion 
cu “Nationale Postcode Lotterij" pa evalua si por logra haya 
fondo pa asina cubri gastonan di cierto material pa loke ta trata 
Codigo di Proteccion. 





Siguientemente, a palabra e parti di evaluacion y monitor cu lo 
bay traha riba dje, pues e fase cu lo bay drenta aden pronto. A 
papia tambe di 'Restorative Justice” y pa e parti aki por spera 
un reporte di parti di UNICEF Hulanda, cual e Mandatario a 
expresa maximo interes pa asina por yega na profundisa mas 
den e parti aki. Locual tambe a papia di dje ta, pa den futuro 
cercano, establece un centro di conocemento specificamente 
pa Departamento di Mucha y Hoben. E Centro aki lo tin como 
funcion pa profundisa den tur e tipo di leynan aki cu lo mester 
haya un maneho nacional. 

Minister Rocco Tjon: 








Den fin di siman, Minister di Husticia y Asuntonan Social Sr. 
Rocco Tjon, a atende e evento di “Pitch Time” cual ta un 
programa nobo inicia pa CEDE Aruba, pa hobennan cu e 
deseo di bira un boluntario of forma parti di un organisacion 
social pa asina tambe por haci un impacto na Aruba 


Un evento cu sigur a capta atencion di e Mandatario y demas 
coleganan parlamentario, un evento caminda diferente 
hobennan di Aruba a presenta un idea nobo pa stimula y duna 
un man na e hobennan di Aruba. E mandatario a expresa cu 
esaki tawata un anochi ameno, caminda cu e la scucha y mira 
diferente presentacion di hobennan talentoso y alabes curioso. 
Ideanan cu sigur lo beneficia nos hobennan. Ta asina cu 11 
ekipo cu nan propio “youth leader” a haya e tarea pa haci nan 
propio analisis di kico ta e necesidadnan cu tin den comunidad 
den e cuadro social, y asina a prepara y presenta nan ideanan 
unico, cu apoyo di diferente patrocinadonan. 


Durante e anochi, a otorga premionan na ganadonan di 
diferente categoria. E ekipo ganado a keda den man di “Every 
Mind Matters" lidera pa Srta. Cindy Jansen. Ta di remarca cu 
Srta. Cindy Jansen tambe a sali como ganado di e “Best Youth 
Leader”. Every Mind Matters a wordo patrocina pa Aruba 
Airport Auhtority (AAA) Y SETAR N.V. Un proyecto cu a pone 
enfasis riba e parti mental di nos hobennan. Trahando hunto 
cu personanan capacita (sicologo, “mental health coaches”, cu 
guia di respaldo) pa asina guia hobennan cu ta rekeri di ayudo 
pa salud mental. Durante e proyecto aki, a lansa dos video den 





medionan social como tambe riba pantaya di IMAX na Gloria. E 
grupo di hobennan aki ta reuni cada diasabra pa asina scucha 
y duna nan sosten na otro hobennan di edad entre 13— 17 aña 
cu a inscribi pa un ayudo. Locual tambe ta remarkabel ta cu 
a resta un lista di espera relativamente grandi, cual ta indica 
e grado di seriedad cu tin pa e problematica di salud mental 
na Aruba. Loke si tawata bunita pa wak, ta con e hobennan a 
drenta e trayectorio aki, den scuridad y con a yuda cada un 
partcipante pa yega na un mihor version di nan mes. Asina 
brindando hobennan un oportunidad pa sinta y dialoga cu otro 
unda cu nan por sinti nan mes inclui. E sonrisa riba nan cara 
y e siguransa cu nan a duna durante di e presentacion final a 
duna un indicacion clave, cu e ayudo ta mirando su fruto. 

Continuacion CEDE ARUBA CU BUNITA INICIATIVA DI E PROYECTO “PITCH TIME”... 


Ademas di e ekipo ganado “Every Mind Matters”, por a tuma 
nota cu e proyecto di “Step it up”, encabesa pa youth leader 
Rafaela Garcia, a mustra di ta un faborito pa e publico presente. 
ademas di tur e hobennan cu a participa. E proyecto aki a logra 
gana * Best pitch on TV como tambe e premio di “Best Team”. 
E proyecto di “Step it UP” ta uno cu varios scol secundario a 
participa aden, unda cu a crea un rutina di baile y a presenta 
esaki. Durante e anochi di ceremonia, e scol ganado di “Step 
it Up” a haci nan presentacion en bibo, y a logra impacta e 
publico presente cu nan talento. E anochi a culmina cu un 
sorpresa, unda cu por medio di e programa di solaridad brinda 
pa Europa conhuntamente cu CEDE Aruba, a logra duna e 
ekipo ganador di e anochi, “Every Mind Matters” e oportunidad 
di bay riba un “exchange program” na Dinamarca, unda nan lo 
sigui haya mas guia y apoyo pa por crece como youth leaders 
den nos comunidad 








Por ultimo Minister Tjon, a aplaudi CEDE Aruba pa e bunita 
iniciativa, como tambe e hobennan di 'Pitch Time” cu a sa 
di presenta ideanan unico y creativo. Un tema cu sigur tin e 
atencion di Ministerio di Husticia y Asuntonan Social, cual ta 
trahando incansablemente pa bin cu cooperacionnan estrecho 
entre departamentonan pa brinda un mihor cuido pa henter 
comunidad y mas cu claro na nos hobennan. Cada proyecto 
tawata unico y a capta atencion di e Mandatario, y ta algo cu 
sigur comunidad lo por mira mas di dje den futuro. 





Best pitch on tv 
Rafael Garcia 
Best Youth coach 
Sherwin Wester 


Best Team 

Step it up Rafaela Garcia 
Best youth leader 

Cindy Jansen 


Most courageous leader 
Derson Lampe “Build 2 Create” Sero Patrishi 


Best Project 
Every mind matters Cindy Jansen 


European solidarity project winners ( cu lo ricibi 
cursoy guia door di Eurpean solidarity team) y fondo 
pa sigi cu nan projecto. 2022 


4 team 

Skate trailer - CJ AWAD 

WIZZU'CATION - Geandra Erasmus y Leandra Dijkhoff 
STEP IT UP - Rafael Garcia 

Every mind matters - Cindy Jansen 


Youth exchange winners ta bay otro aña Denmark 
Team Every Mind Matters 

MINISTER Endy Croes 


Enseñansa y Deporte 


MINISTER DI ENSEÑANSA Y DEPORTE HUNTO 
CU PREMIER WEVER-CROES A REUNI CU 
DR. CHARLOTTE SPANNER MORROW 


Minister Endy Croes y Minister Presidente sra. Evelyn Wever ¡ combinacion di Sra. Suzy Maduro y Dr. Charlotte Spanner 
— Croes a reuni cu Dr. Charlotte Spanner Morrow y Sra. Suzy | Morrow. Dr. Charlotte den su carera den combinacion cu Suzy 
Maduro riba e trayectoria di Dr. Charlotte den programanan | tin programanan hopi interesante pa entrena maestronan y 
di enseñansa. Dr. Charlotte Spanner Morrow ta un educado | cabesantenan di scol riba programanan di entre otro liderazgo 
destaca na Merca y ta No obstante esaki Sra. 
yui di un ex - político y = Suzy Maduro ta hopi 
defunto parlamentario conoci den su ramo 
di Aruba. Dr. Spanner di specialismo esta 
Morrow atraha na Merca comunicacion. 

den diferente posicion 
entre otro como 'Chief 
Executive Officer” na 
scol na Ohio. 


























Durante e reunion a 
presenta na Minister 
Endy Croes y Minister 
Presidente Sra. Evelyn 
Wever — Croes diferente 
posiblidadnan pa cu e 
tereno di enseñansa. 


Minister Endy Croes 
a expresa cu e tabata 
un reunion fructifero cu 
diferente experticio den 

DE SCHAKEL ARUBA A REUNI CU MINISTER 
DI ENSENANSA Y DEPORTE 








Minister Endy Croes a reuni cu directora di De Schakel, sra. 
Inge La Haye y presidente di Stichting Onderwijs Combina, 
sr. Sudesh Manichand. De Schakel ta existi desde aña 1994 
y tin peuterschool, kleuterschool, basisschool, MAVO, HAVO 
y VWO. De Schakel ta conta cu alrededor di 550 alumno. E 
reunion tabata uno hopi informativo unda a splica e mandatario 
di e sistema di e scol alabes nan a trece nan vision y ambicion 
pa futuro. 





Tabata un bon reunion unda Minister Endy Croes a scucha cu 
atencion tur puntonan cu a keda treci dilanti y e prioridadnan 
pa cu e tereno di enseñansa. Minister Endy Croes su deseo y 
empefio ta pa soluciona problematicanan mas tanto posibel, 
crea espacio pa trankilidad, paz y mehoracion den e tereno di 
Ensefiansa. 





MINISTER DI ENSENANSA Y DEPORTE A 
HAYA BISHITA DI KEVIN JAMES 


Recientemente Minister Endy Croes a ricibi bishita di sr. Kevin 
James y un delegacion pa informa e Madatario die campeonato 
di baseball cu nan ta organisando pa hobennan di 13 te cu 23 
afia cu ta hiba e nomber di ‘Winterball Season’. 


Pro Line baseball ta encarga pa organisa e campeonato alabes 
ta patrocinando oficial di e uniform pa tur e hungadonan den 
tur categoria. E idea tras di e proyecto aki ta pa mantene nos 
hungadonan activo durante e lunanan cu normalmente baseball 
ta para. E mandatario a sigui bisa cu por a compronde for di 
organisado cu e intento ta pa cuminsa den luna di december 
te cu luna di februari 2022. Esaki ta crea oportunidad un bes 
mas pa nos atletanan keda activo y desaroya nan talentonan 
den baseball a travez di competencia. 














“Ua caminda pa dianan dí 

Ora di cera pa HORECA 1:00 AM y pa sector CASINO 2:00 AM 





1@ HORECA 


TAPABOCA 


e 
fa 


eg COMERCIO 


sa 





+ Maximo 8 persona na mesa den 
restaurant, paden y pafo. 

+ Bars y Rumshops maximo 4 persona na 
mesa, paden y pafo. 

«Ora di cera ta 1:00 a.m. y Casino 2:00 a.m. 


Uzo di tapaboca ta keda obligatorio, den tur 
establecimento, induvendo gym y school. 


Comercio ta bek na 100% capacidad 
(cinema, tienda, supermercado, misa). 
Entiero ta permiti un maximo di 150 
persona (si espacio ta permiti). 





Na ENTRETENIMENTO 
MUSICAL 





Ta permiti musica di background solamente 
y banda musical completo por toka. 


(AX) BEBIDANAN 
ALCOHOLICO 
Consumo di akohol riba propiedad publico 


ta keda prohibi henter dia; entre otro pafo 
di supermercado, bar, restaurant y beach. 








te DEPORTE 


«Publico; Un maximo di 150 persona paden 
y 250 persona pafo. 





P 
IRE i GEBIEDSVERBOD 


Riba area publico: Parking lot, beach entre 





7:00 p.m. - 5:00 a.m, 


SAMENSCHOLINGS- 
VERBOD / AGLOMERACION 





Un maximo di 8 persona 





JA BISHITA, FIESTA V 


JEĦU ENCUENTRO SOCIAL 
y 


Bishita na cas, fiesta y encuentro social na 
cas of otro caminda ta permiti, cu un 
maximo di 150 persona paden y 

250 persona pafo, 








ESTABLECIMENTO 


NOCTURNO 





Ta permiti un maximo di 150 persona (si 
espacio ta permiti). 

+ Den tur establecimento nocturno por tin 
solamente hende sinta. 

«Ta permiti musica di background 
solamente y banda musical completo por 
toka. 

+ No ta permiti pista di bale. Solamente 
Satelite Dancing (canto di mesa). 











Na DVG: Dialuna pa Diabierna - 8:00 te cu 11:30 a.m. y 1:00 te cu 4:00 p.m. 





VACUNA WALK-IN 12+ 











a sigui cuida! 


1.5m 


Ti 


www.arubacovid19.org 








4) 
Sika 

Departamento di Salud Publico: 


UPDATE 30 DI N 


Segun resumen di awe 8 persona a recupera y un total di 
19 caso nobo di COVID-19 a keda registra di cual 7 ta no- 
residente. E cifranan aki ta representa un ‘Positivity rate’ bou 
di nos residentenan di 8%. 

E cantidad di casonan activo di COVID-19 pa awe ta 186 v 
cantidad di favecidonan relaciona cu COVID-19 ta 174. Datos 
ta ilustra casonan nobo di COVID cu un average semanal di 








OVEMBER 2021 


18 caso pa dia v un averahe di 'positivitv rate' semanal di 1196 
pa dia. 


Actualmente na Aruba tin 8 persona interna debi na COVID 
di cual den ICU tin 4 persona v riba piso general tin 4. Na 
Colombia tin actualmente 9 persona den ICU v 3 riba piso 
general. 





RESIDENTE NO-RESIDENTE 





Casonan Nobo 19 12 7 
Activo 186 144 42 
15994 14454 1540 
Positivo 16354 14768 1586 

Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e hementian 
cu nos tin pa caba cu e virus aki na nos isla! 


AmiSi” 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

